**előterjesztés**

**Körmend Város Önkormányzata Képviselő-testülete 2023. március 30-i ülésére**

**Tárgy: Henning-Kiss Katalin festőművész művészeti alkotásainak Körmend Városának adományozása – hagyaték elfogadása**

Tisztelt Képviselő-testület!

Henning-Kiss Katalin festőművész (Körmend, 1935. 10. 29. – 2021. 02. 27.), több szálon kötődött Körmendhez. 2012. október 1-én írt végrendeletében művészi alkotásait Körmend Városának kívánta ajándékozni. A művésznő Szentgyörgyváron élt, otthonában több mint száz festmény található. A festőnő nemrég meghalt. Hagyatéka felmérése sokáig tartott, végrendeletében 10.000 eurót is városunknak adományozott tudtunkkal a festményeken kívül. A hagyatéki tárgyalásra április elején kerül sor.

Művészetfilozófiájáról, ars poeticájáról így vall: „A valódi menekülést nekem már régen a művészet jelentette. Egy mélység, egy magasság mi között biztonságosan élhettem. Mindinkább igyekeztem egy olyan művészetet elérni, amiben a szabadságigényemet kiélhetem, függetlenül társadalmi kényszer és tárgyi vonatkozásoktól.” Henning-Kiss Katalin festményein felfedezhető a monokróm festészet elemei, mely a „festőiség utáni absztrakció” egyik irányzata, ahol az egyes homogén, személytelenül felvitt színfelület belső értékeit érvényesíti a művésznő, egyfajta festői elanyagtalanítás útjára lépve és így az időtlenség, a végtelenség érzetét keltik alkotásai.

A hagyatéki eljárásra 2023. április 6-án kerül sor, Keszthelyen. Amennyiben városunk a hagyatéki eljárás során a művészeti alkotások birtokába jut, úgy Körmend egy nagy volumenű kulturális hagyatékkal gazdagodna. Mindez kötelezettséggel is együtt jár, mert a hagyatékot kezelni kell, a képeket ki kell állítani, meg kell őrizni. Kérem a Testületet ezért, hogy döntsön arról, hogy elfogadja-e a hagyatékot.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy amennyiben Henning-Kiss Katalin (Körmend, 1935. 10. 29. – 2021. 02. 27.), művésznő végrendelete érvényes, és abban Körmend Város Önkormányzata végrendeleti örökös, abban az esetben elfogadja a művésznő hagyatéki felajánlását, és a városra hagyományozott művészeti alkotásokat megőrzi, és kiállítja, emléket állítva ezzel Henning-Kiss Katalin művészi pályájának, hagyatékénak.

Körmend, 2023. március 23.

**Bebes István**

**polgármester**